cyanic-selkie/wikianc huggingface dataset:
ფერების ინფორმატიკული კოდირება
გადასვლა RVB-დან TSL-სკენ
შენიშვნები: T ტონის მნიშვნელობის გამომთვლელი ფორმულები უნივერსალურია; დასკვნა: არსებობს S გაჯერების და L-ის გამოთვლის რამდენიმე ვარიანტი, მაგრამ თითოეული ითვალისწინებს შემდეგ წესებს:
მაშასადამე, ვნახოთ რამდენიმე ვარიანტი:
შენიშვნა: PhotoShop-ში ზემოთ მოცემული ფორმულების პირველი ვარიანტი სამიდან, გამოიყენება სინათლისათვის, ხოლო გაჯერებისათვის მხოლოდ ბოლო ფორმულა.
გადასვლა TSL-დან RVB-სკენ
ვიცით, რომ: და, ჯერ ვითვლით:
, შEმდეგ
,
საიდანაც შეგვიძლია ამოვიღოთ:.
ამიტომ შესაძლებელი ხდება R\,, V\,, B\, კომპონენტის განსაზღვრა.
შენიშვნა: PaintShop-ის შემთხვევაში, To გამოითვლება ისევე, როგორც ზემოთაა ნაჩვენები. დანარჩენი 3 შუალედური სიდიდისათვის უნდა გამოვიყენოთ შემდეგი სამი ფორმულა, რომელიც საშუალებას გვაძლევს გამოვიანგარიშოთ M, შემდეგ \Delta\, და ბოლოს m:
შემდეგ
და ბოლოს .
გამოსაყენებელი ფორმულები დამოკიდებულია T_0\,-ის მთელი ნაწილის მნიშვნელობაზე:
ვთქვათ: i=E( T_0)\,
ფერის მოდელის განზოგადება
განვიხილოთ 3 განზომილებიანი სივრცე, რომელიც დაფუძნებულია შემდეგ კომპონენტებზე:
სადაც თითოეული წერტილი მოთავსებულია მისთვის განკუთვნილ ადგილას 3 კოორდინატით (r, v, b) განსაზღვრულ ორთონომიულ ორიენტირზე
ადამიანის თვალს შეუძლია აღიქვას ამ სივრცის მხოლოდ ნაწილი. მოცემული სივრცის წერტილთა ერთობლიობა, რომელიც შეესაბამება ადამიანის თვალის ვიზუალურობის შესაძლებლობებს, აფორმირებს ფიგურას, რომელსაც ეს patatoïde-ი შეესაბამება ადამიანის თვალის ეგრეთ წოდებულ gamut-ს. ქვემოთ მოცემული ფიგურა, რომელიც სურათის საყრდენის თითოეული ტიპისათვის (ფილმი, მონიტორი, პრინტერი) წარმოადგენს გარკვეულ (განსხვავებულ) gamut-ს (და ის ყოველთვის უფრო შემცირებულია ვიდრე ადამაინის თვალი) კარგად ასახავს საყრდენთა ნაკლებობას.
ფაილი:Gamuts - Fer à Cheval.PNG
ახლა წარმოვიდგინოთ ერთიანი კუბი, სადაც M=(255, 255, 255). ამ კუბის მიხედვით, M იქნება თეთრი, მანამ სანამ (0, 0, 0) არის შავი. თუ ის ახლა მდებარეობს [OM) ღერძის მიხედვით M წერტილიდან, ვაკვირდებით, რომ:
ვიპოვოთ აგრეთვე ორიენტირი (ნიშანი) TSL ან HSL. ამ ორიენტირის წარმოდგენის ფორმა არის გაჯერების სხივის პროექტირება და ცილინდრზე ტონის მიერ შედგენილი კუთხე, რომელიც შემდეგ შლის მის სიმაღლეს, ვღებულობთ შემდეგნაირ სქემას:
RVB/TSL გარდაქმნა წარმოადგენს ორიენტირის მარტივ გარდასახვას, რომელიც შეიძლება რეალიზებულ იქნას ბრუნვების ხარისხით და კომბინირებული გადატანით, რომელიც ხორციელდება კოორდინატების კარტეზიანული სისტემიდან კოორდინატების პოლარულ სისტემაზე გადასვლით; წინა პარაგრაფში მოცემული ფორმულები შეესაბამება ასეთი ტიპის გარდაქმნას (სხვა შესაძლებლობებს შორის):
აქამდე ვადგენდით, რომ "RGB"-ს შეუძლია მხოლოდ შემოგვთავაზოს gamut: პრაქტიკული არჩევანი არის მეორე. ვეძებთ ორიენტირების სხვა ფორმებს, რომლებიც საშუალებას გვაძლევენ გავზარდოთ ... .
მაგალითად: r, v, b-სთვის ვიყენებთ მთელ რიცხვებს ნამდვილი რიცხვების ნაცვლად, შეგვიძლია მივიღოთ უნაკლო ტონთა გაუფერულება, როგორც უწყვეტი, რადგანაც გრძელდება. აგრეთვე, ლოგარითმული სკალის გამოყენება ვიდრე წრფივი საშუალებას გვაძლევს უფრო სწრაფად მივიღოთ მეტი დინამიკა არჩეულ არეში.
ამ ხერხების მიხედვით, შესაძლებელი ხდება იმდენი ინფორმაციის განთავსებამ რომ საყრდენს არ შეუძლია მათი ეკრანზე გამოტანა. მეთოდების ეს კატეგორია მიეკუთვნება HDR-ად (High Dynamic Range) წოდებულ სურათებს.
რესურსები ინტერნეტში
კატეგორია:ფერი კატეგორია:მონაცემთა კოდირება კატეგორია:ინფოგრაფიის ალგორითმი
ირაკლი ცაგურია
ირაკლი ბესარიონის ძე ცაგურია (დ. 1892 — გ. 11 ნოემბერი, 1969) — ქართველი სამხედრო მოღვაწე, პოლკოვნიკი (1919).
დაამთავრა ოდესის კადეტთა კორპუსი (1913) და მიხეილის საარტილერიო სასწავლებელი (1914). I მსოფლიო ომის დროს იბრძოდა კავკასიის ფრონტზე და მონაწილეობდა გენერალ ნიკოლოზ ბარათოვის ექსპედიციაში ირანში, სადაც მეთაურობდა კავკასიის სამთო-საარტილერიო დივიზიონის ბატარეას შტაბს-კაპიტნის ჩინით. 1917 წლის ივლისში პეტროგრადში მივლინების პერიოდში მონაწილეობდა მიიღო ბოლშევიკთა გამოსვლების ჩახშობაში.
1918 წლიდან მსახურობდა დამოუკიდებელი საქართველოს ჯარში ჯერ კაპიტნის, შემდეგ პოდპოლკოვნიკის და ბოლოს, პოლკოვნიკის წოდებით. თავი გამოიჩინა სადახლოს ბრძოლაში სომხეთთან ომის დროს (1918) და ნორიოსთან შეტაკებაში საბჭოთა რუსეთის თავდასხმის დროს (1921). მონაწილეობდა 1924 წლის აგვისტოს აჯანყებაში; გეგმის მიხედვით უნდა აეღო ვაზიანი, რაც ვერ განხორციელდა. აჯანყების დამარცხების შემდეგ ემიგრაციაში წავიდა. ძირითადად ცხოვრობდა ბელგიაში. აქვეყნებდა სამხედრო-ისტორიული შინაარსის პუბლიცისტურ სტატიებს ემიგრანტულ პრესაში საკუთარი სახელით და სხვადასხვა ფსევდონიმით (იტრია სურამელი, Colonel D. de Souramy და სხვ.). დაჯილდოებული იყო გიორგის ოქროს იარაღით წარწერით „მამაცობისთვის“ (1917) და წმინდა გიორგის IV ხარისხის ორდენით (1918).
რესურსები ინტერნეტში
კატეგორია:დაბადებული 1892 კატეგორია:გარდაცვლილი 1969 კატეგორია:გარდაცვლილი 11 ნოემბერი კატეგორია:ქართველი პოლკოვნიკები კატეგორია:ქართველები პირველ მსოფლიო ომში კატეგორია:ქართველი ემიგრანტები კატეგორია:წმინდა გიორგის IV ხარისხის ორდენის კავალრები
ელიზესთვის
მინიატიურა|ელიზასთვის, ნოტები ფორტე-პიანოსათვის მინიატიურა|აუდიომაგალითი ელიზესთვის (Für Elise) — ლუდვიგ ვან ბეთჰოვენის მიერ 1810 წელს დაწერილი მუსიკალური კომპოზიცია ფორტეპიანოსათვის ლა-მინორში. გერმანელი მუსიკათმცოდნის ლუდვიგ ნოლის ცნობით ორიგინალ ავტოგრაფზე სათაურად გაკეთებული იყო წარწერა: „ელიზესთვის 27 აპრილს, სახსოვრად ლ. ვ. ბთჰვნ-ისგან“ (Für Elise am 27 April zur Erinnerung von L. v. Bthvn), შემდეგ კი ეს გრძელი სათაური შეამოკლეს. ნაწარმოების შექმნის თარიღი დადგენილია ბეთჰოვენის ერთ-ერთი ესკიზის საშუალებით.
მეორე ვერსია, რომელიც მკვლევარ კლაუს მარტინ კოპიცს ეკუთვნის, ბეთჰოვენმა ნაწარმოები მიუძღვნა იმ დროისათვის 17 წლის გერმანელ ოპერის მომღერალ ელიზაბეთ რეკელს, რომელიც კომპოზიტორთან საკმაოდ დაახლოებული პირი იყო.
სქოლიო
კატეგორია:ლუდვიგ ვან ბეთჰოვენის ნაწარმოებები
ხონის ეკლესია
ხონის ეკლესია ― ისტორიული ძეგლი საქართველოში, ქალაქ ხონში.
ნაშენია ოთხკუთხედი, თლილი ქვით. უგუმბათოა. სამხრეთით და ჩრდლოეთით მიშენებული აქვს კედლები ეკლესიის გადიდების მიზნით. XX საუკუნის დასაწყისში შემორჩენილი იყო ძველი ფრესკების და წარწერების ფრაგმენტები. ეკლესია ადრე ქვით იყო დახურული, შემდეგ კი გადახურვა შეიცვალა თუნუქით. ეკლესიას გარს უვლის მაღალი ქვის გალავანი. სამხრეთის მხარეს გალავანთან აღმართულია სამრეკლო, რომელიც ნაშენია იმავე თლილი ქვით, რომლითაც ეკლესია. სამრეკლოს პირველი სართული ოთხკუთხედია, მეორე კი მრავალკუთხედი ექვსი გაშლილი თაღით. ეკლესია აშენებულია XI საუკუნეში, გიორგი I-ის დროს და განახლებულია XII და XIV საუკუნეებში. უკანასკნელი განახლება მოხდა 1862 წელს მღვდელ ვასილ ქუთათელაძის დროს. 1884 წლის 15 მარტს ხონის ეკლესია გაქურდეს და ბევრი ძვირფასი ნივთი წაიღეს.
ეკლესია შეისწავლეს დიმიტრი ბაქრაძემ, მარი ბროსემ, ნიკოდიმ კონდაკოვმა და ექვთიმე თაყაიშვილმა.
რესურსები ინტერნეტში
კატეგორია:კულტურული მემკვიდრეობის ძეგლები იმერეთის მხარეში კატეგორია:ხონის მუნიციპალიტეტის ტაძრები
მობილური ტელეფონი
მინი|250px|მარჯვნივ|მობილური ტელეფონების ევოლუცია
გარდა სატელეფონო ფუნქციისა, თანამედროვე მობილურ ტელეფონებს სხვა მრავალი სერვისის მხარდაჭერაც აქვს, მათ შორისაა მოკლე ტექსტური შეტყობინებები, მულტიმედიური შეტყობინებები (MMS), ელექტრონული ფოსტა, წვდომა ინტერნეტთან, ახლო მანძილის უკაბელო კომუნიკაციები (infrared, Bluetooth), ბიზნეს აპლიკაციები, თამაშები და ფოტოგრაფია. მობილურ ტელეფონებს, რომელთაც ეს და სხვა ზოგადი კომპიუტერული შესაძლებლობები აქვს, სმარტფონი ეწოდება.
პირველი ხელით სატარებელი ტელეფონი 1973 წელს კომპანია მოტოროლას თანამშრომლებმა, ჯონ ფრენსის მიტჩელმა და დოქტორმა მარტინ კუპერმა წარმოადგინეს. მათ შექმნეს მოწყობილობა, რომელიც 2 კილოგრამს იწონიდა. 1983 წელს, გამოვიდა პირველი კომერციული მობილური Motorola DynaTAC. 1983-დან 2014 წლამდე, მობილური ტელეფონების რაოდენობა ნულიდან 7 მილიარდამდე გაიზარდა; პროპორციულად 100%-ით მოიცვა მსოფლიო მოსახლეობა და ეკონომიკური პირამიდის ფსკერამდე დავიდა. 2014 წლისათვის, მობილური ტელეფონების მოწინავე მწარმოებლები იყვნენ Samsung, Nokia, Apple და LG.
ისტორია
ხელით სატარებელი მობილური რადიოტელეფონი რადიოინჟინერიის ძველი ოცნებაა. მისი ერთ-ერთი ყველაზე ადრეული აღწერის ხილვა შესაძლებელია ამერიკელი მწერლის, რობერტ ჰაინლაინის 1948 წლის მხატვრულ ნოველაში „კოსმოსური კადეტი“. ნაწარმოების მთავარი გმირი, რომელიც კოლორადოდან აიოვაში, თავის სახლში მიდის, მამამისისგან სატელეფონო ზარს იღებს ტელეფონზე, რომელიც მას ჯიბეში უდევს. ათი წლის შემდეგ, ართურ კლარკის ესეში აღწერილია „პერსონალური პატარა და კომპაქტური გადამცემი, რომლის ტარებაც ყველა ადამიანს შეუძლია“. კლარკი წერს: „მოვა დრო, როცა ჩვენ დედამიწის ნებისმიერ წერტილში შეგვეძლება სხვა ადამიანისთვის დარეკვა, უბრალოდ ნომრების აკრეფით“. კლარკის ხედვით, ამ მოწყობილობას ასევე ექნებოდა გლობალური პოზიციონირების სისტემა, ისე, რომ „არასოდეს არავინ აღარ დაიკარგება“. მოგვიანებით, „მომავლის პროფილებში“ მან იწინასწარმეტყველა, რომ მსგავსი მოწყობილობა 1980-იანი წლების შუაში გამოჩნდებოდა.
ფიჭური ტელეფონების ადრეულ წინაპრებს შორისაა გემებისა და მატარებლების ანალოგური რადიოტელეკომუნიკაციები. ნამდვილი მობილური ტელეფონების შექმნის ისტორია მეორე მსოფლიო ომის შემდეგ იწყება. მობილური ტელეფონების განვითარება თანმიმდევრული თაობებით იწყება „0G“-დან (0 თაობა), მაგალითად Bell System-ის მობილური ტელეფონების სერვისი და მისი მემკვიდრე Improved Mobile Telephone Service-ი. 0G“ სისტემები ფიჭური არ იყო, ჰქონდა რამდენიმე ერთდროული ზარის მხარდაჭერა და საკმაოდ ძვირიც იყო.
ხელით სატარებელი პირველი მობილური ტელეფონი 1973 წელს კომპანია მოტოროლამ წარმოადგინა. პირველი კომერციული ავტომატიზებული ფიჭური ქსელი 1979 წელს იაპონიაში, კომპანია NTT-მა გაუშვა. 1981 წელს მას მოჰყვა კომპანია Nordic Mobile Telephone, რომელმაც ქსელი ერთდროულად გაუშვა დანიაში, ფინეთში, ნორვეგიასა და შვედეთში. 1980-იანი წლების შუაში მათ სხვა ქვეყნები მიჰყვნენ. პირველი თაობის სისტემებს („1G“) გააჩნდა ოდნავ მეტი 0G-ზე მხარდაჭერა, მაგრამ ჯერ კიდევ ანალოგურ ტექნოლოგიებს იყენებდნენ.
1991 წელს ფინეთში, კომპანია Radiolinja-მ GSM სტანდარტში გაუშვა მეორე თაობის (2G) ციფრული ფიჭური ტექნოლოგია, რამაც ამ სექტორში ნამდვილი ქარიშხალი გამოიწვია და სასტიკ ბრძოლაში უხმო 1G-ზე მომუშავე მობილურ ოპერატორებს.
2001 წელს იაპონიაში, კომპანია NTT DoCoMo-მა გაუშვა WCDMA სტანდარტზე მომუშავე მესამე თაობის (3G) ქსელი. ამას მოჰყვა HSPA ოჯახზე დაფუძნებული 3.5G და 3G+ ქსელები, რომლებიც მონაცემთა უსწრაფესი გადაცემისა და შესაძლებლობებისათვის UMTS სისტემებს იყენებს.
2009 წლისთვის ნათელი გახდა, რომ ზოგიერთ შემთხვევებში, 3G ქსელები უძლური იყო ისეთი ინტენსიური გამტარუნარიანობის აპლიკაციების წინაშე, როგორიცაა მაგალითად სტრიმინგ-მედია. თანდათანობით, ინდუსტრიამ მონაცემების ოპტიმიზების მიზნით მე-4 თაობის ტექნოლოგიებზე მუშაობა დაიწყო, რომლის სიჩქარეც არსებულ 3G ტექნოლოგიებზე ათჯერ სწრაფი უნდა ყოფილიყო. კომერციულად ხელმისაწვდომი პირველი ორი ტექნოლოგია, რომელიც 4G-დ შეირაცხა, იყო WiMAX (გაუშვა კომპანია Sprint-მა აშშ-ში) და LTE სტანდარტი, რომელიც მომხმარებლებს პირველად სკანდინავიაში, კომპანია TeliaSonera-მ შესთავაზა.
მახასიათებლები
მობილურ ტელეფონებს მრავალი საერთო მახასიათებელი გააჩნია, თუმცა მწარმოებლები მუდმივად ცდილობენ დამატებითი ფუნქციების შექმნით საკუთარი პროდუქტი განასხვავონ, რათა ის მომხმარებლისათვის უფრო მიმზიდველად იქცეს. ამ ყველაფერმა, ბოლო 20 წლის მანძილზე, მობილური ტელეფონების განვითარებაში უდიდესი ინოვაციები შეიტანა.
ყველა ტელეფონისათვის დამახასიათებელი საერთო კომპონენტებია:
დაბალფასიან ტელეფონებს ხშირად ფუნქციურ ტელეფონებს უწოდებენ და მომხმარებელს ის მხოლოდ ძირითად სატელეფონო სერვისს სთავაზობს. უფრო მოწინავე კომპიუტერული შესაძლებლობების მოწყობილობებს კი, რომელთაც პროგრამული აპლიკაციების გამოყენების შესაძლებლობა აქვთ, სმარტფონებს უწოდებენ.
ტელეფონების ზოგიერთი სერია შემუშავდა ბაზრის მოცემული სეგმენტისათვის, მაგალითად, BlackBerry, რომელიც ფოკუსირებულია ელ-ფოსტის საჭიროების მქონე საწარმოო და კორპორატიულ მომხმარებლებზე; Sony-Ericsson-ის „Walkman“-ი მუსიკის მოყვარულებზე; Cybershot სერია კი კამერა-ტელეფონებზე; მულტიმედიურ ტელეფონებს შორისაა Nokia Nseries და ა. შ.
ტექსტური შეტყობინებები
მობილურ ტელეფონებზე ერთ-ერთი ყველაზე მეტად გამოყენებადი მონაცემთა აპლიკაციაა მოკლე ტექსტური შეტყობინებების გზავნა. პირველი SMS შეტყობინება 1992 წელს კომპიუტერიდან ტელეფონზე გააგზავნეს გაერთიანებულ სამეფოში, ტელეფონიდან ადამიანმა ადამიანს კი SMS პირველად 1993 წელს გაუგზავნა ფინეთში.
2000 წელს, SMS-ის გამოყენებით, ფინეთში გაეშვა პირველი მობილური ახალი ამბების სერვისი.
სიმ-ბარათი
GSM მახასიათებლის მქონე ტელეფონი ფუნქციონირებისათვის საჭიროებს მიკროჩიპს, რომელსაც Subscriber Identity Module-ს ან შემოკლებით სიმ-ბარათს (SIM) უწოდებენ. სიმ-ბარათი დაახლოებით პატარა საფოსტო მარკის ზომისაა და როგორც წესი, ტელეფონის ბატარეის ქვეშ თავსდება. SIM-ი უსაფრთხოდ ინახავს service-subscriber key (IMSI)-სა და Ki-ს, რომლებიც მობილური ტელეფონის მომხმარებლის იდენტიფიცირებისა და აუთენტიფიკაციისათვის გამოიყენება. სიმ-ბარათი მომხმარებელს საშუალებას აძლევს სულ ადვილად გამოცვალოს მობილური ტელეფონი, უბრალოდ, საჭიროა მისი ამოღება და ახალ მოწყობილობაში გადატანა.
პირველი სიმ-ბარათი 1991 წელს მიუნხენის სმარტ-ბარათების მწარმოებელმა კომპანიამ დაამზადა ფინურ ოპერატორ Radiolinja-სათვის.
მრავალბარათიანი ჰიბრიდული ტელეფონები
ჰიბრიდულ მობილურ ტელეფონებში შესაძლებელია მაქსიმუმ 4 სიმ-ბარათის მოთავსება. მათ შორის, GSM და CDMA ქსელებში შესაძლოა ერთდროულად მოთავსდეს SIM და RUIM ბარათები.
2010 წლიდან მოყოლებული, მსგავსი შემთხვევები განსაკუთრებით პოპულარულია ისეთ მზარდ ბაზრებზე, როგორებიცაა ინდოეთი და ინდონეზია. 2011 წლის მე-3 კვარტალში, ნოკიამ 18 მილიონი დაბალფასიანი ორსიმიანი ტელეფონი გაყიდა, რითაც ფინურმა კომპანიამ იმ დანაკარგების ანაზღაურება სცადა, რაც მან ძვირადღირებულ სმარტფონთა ბაზარზე განიცადა.
კოშერი ტელეფონები
ორთოდოქსული იუდაიზმის რელიგიაში ზოგიერთი ისეთი შეზღუდვა არსებობს, რაც სტანდარტულ მობილურ ტელეფონებთან თანხვედრაში ვერ მოდის. ამ პრობლემის აღმოსაფხვრელად, ზოგიერთი რაბინისტული ორგანიზაცია მოითხოვდა, რომ მოკლე ტექსტური შეტყობინების ფუნქციის მქონე ტელეფონები ბავშვებს არ გამოეყენებინათ. ასეთი შეზღუდვის მქონე ტელეფონებს კოშერ-ტელეფონებს უწოდებენ და მისი მოხმარება ორთოდოქსი ებრაელების მიერ რაბინებისაგან ნებადართულია ისრაელსა თუ მის ფარგლებს გარეთ.
მობილური ტელეფონის ოპერატორები
აბონენტების რაოდენობის თვალსაზრისით, მსოფლიოში უდიდესი მობილური ოპერატორია China Mobile, რომელსაც 500 მილიონზე მეტი აბონენტი ჰყავს. 2009 წლის მონაცემებით, უმსხვილესი 50 მობილური ოპერატორიდან თითოეულს 10 მილიონზე მეტი აბონენტი ჰყავდა, 150 ოპერატორს კი მინიმუმ 1 მილიონი. 2014 წელს, მსოფლიოში სულ 7 მილიარდზე მეტი აბონენტი იყო და ეს რიცხვი მუდმივად იზრდება.
მწარმოებლები
2010 წლამდე ბაზრის ლიდერი ნოკია იყო. თუმცა, მას შემდეგ რაც შეჯიბრში აზია-წყნარი ოკეანის რეგიონი ჩაერთო ისეთი ბრენდებით, როგორებიცაა Micromax, Nexian და i-Mobile, ნოკიამ ბაზრის დიდი წილი დაკარგა. ნოკიას ბაზარზე შეიჭრა და მნიშვნელოვან წარმატებას მიაღწია ანდროიდზე მომუშავე სმარტფონებმა. ამავე პერიოდში, ფინური კომპანიის ბაზრის წილი 56 %-დან 31 %-მდე დაეცა ინდოეთშიც. მისი წილი ძირითადად ჩინურმა და ინდურმა იაფფასიანმა მობილურებმა დაიკავა.
Strategy Analytics-ის მონაცემებით, 2012 წლის პირველ კვარტალში ნოკიას სამსუნგმა გაუსწრო, კორეულმა კომპანიამ 93.5 მილიონი ტელეფონი გაყიდა, ფინურმა კი 82.7 მლნ. ამავე დროს, ამერიკულმა საფინანსო კომპანია Standard & Poor's-მა ნოკიას „ცუდ“ სტატუსამდე, BB+/B-მდე დააქვეითა, რადგან კომპანიას განიცდიდა დიდ დანაკარგებს, ლუმიას ხაზის სმარტფონები კი ვერ ანაზღაურებდა იმ დანაკარგებს, რაც მისთვის Symbian სმარტფონებს მოჰქონდა.
2014 წლის მე-3 კვარტალში ტოპ-10 მწარმოებელი იყო: Samsung (20.6%), Nokia (9.5%), Apple Inc. (8.4%), LG (4.2%), Huawei (3.6%), TCL Communication (3.5), Xiaomi (3.5%), Lenovo (3.3%), ZTE (3.0%) და Micromax (2.2%).
ზოგადად
მობილური ტელეფონები სხვადასხვა მიზნებით გამოიყენება, მათ შორის ოჯახის წევრებთან კავშირის შესანარჩუნებლად, ბიზნესის წარმართვისთვის და ზოგადად, სატელეფო კავშირთან მუდმივი წვდომისათვის. ზოგიერთი ადამიანი სხვადასხვა მიზეზით ერთზე მეტ მობილურს ატარებს, მაგალითად, ბიზნესის და პირადი გამოყენებისათვის. ამავე მიზეზებით იყენებენ მრავალსიმბარათიან მობილურებსაც. მობილური ტელეფონები საზოგადოებაში სხვა მრავალი კონტექსტითაც გამოიყენება, კერძოდ:
სმარტფონები
სმარტფონებს გარკვეული განმასხვავებელი მახასიათებლები აქვს, თუმცა საერთაშორისო ტელეკომუნიკაციების კავშირის საზომით, ეს ის მობილურებია, რომლებსაც აქვს ინტერნეტ-კავშირი, რომელსაც ორგანიზაცია Active Mobile-Broadband subscriptions-ს უწოდებს (რაც ასევე აქვს ტაბლეტებს). განვითარებულ სამყაროში, ასეთი მობილურები ახლა აბსოლუტურად ჭარმობს ადრეული ეტაპის ტელეფონებს, თუმცა განვითარებად მსოფლიოში მათი მოცულობა მხოლოდ 20%-ია.
გავრცელებადი კონტენტი
მობილური ტელეფონის საშუალებით მედია-კონტენტის გავრცელებისა და გაყიდვის პირველი შემთხვევა დაფიქსირდა 1998 წელს, ეს იყო რინგტონები, რომლებსაც ფინეთში Radiolinja ყიდიდა. ამის შემდეგ, სულ მალე გამოჩნდა სხვა მედია-კონტენტიც, მაგალითად ახალი ამბები, ვიდეო-თამაშები, ანეკდოტები, ჰოროსკოპი, სატელევიზიო კონტენტი და რეკლამა.
2006 წელს, მობილური ტელეფონების მედია-კონტენტში გადახდილმა თანხამ გადააჭარბა ინტერნეტის მედია-კონტენტში გადახდილ მაჩვენებელს და 31 მილიარდი დოლარი შეადგინა. 2007 წელს, მობილურის მუსიკალურ კონტენტში გადახდილ იქნა 9.3 მილიარდი დოლარი, თამაშებში კი 5 მლრდ-ზე მეტი.
მობილური საჭესთან
მანქანის მართვისას მობილური ტელეფონის გამოყენება ძალზე გავრცელებულია, მაგრამ იწვევს აზრთა სხვადასხვაობას. როგორც ცნობილია, ამ დროს მატულობს უბედური შემთხვევის ალბათობა. სწორედ ამ მიზეზით, მანქანის მართვისას მობილურის გამოყენება ბევრი ქვეყნის კანონმდებლობით აკრძალულია. ეგვიპტეში, ისრაელში, იაპონიაში, პორტუგალიასა და სინგაპურში აკრძალულია მობილურის მოხმარება როგორც ხელში ჭერით, ისე ხელის გარეშე. თუმცა, გაერთიანებულ სამეფოში, საფრანგეთსა და აშშ-ის მრავალ შტატში აკრძალულია მხოლოდ ხელში ჭერით მოხმარება.
კომპლექსურობის გამო, ხშირად თავიანთი შესაძლებლობებით ისინი მობილური კომპიუტერები უფროა. ეს საკითხი კანონმდებლობაში ხშირად გაუგებრობებს წარმოშობს, რადგან კანონმდებელთათვის გაურკვეველი რჩება, რომელი ფუნქციის შესრულება შეიძლება იყოს უფრო ნაკლებ უსაფრთხო.
ბოლო დროს გამოქვეყნებული კვლევების თანახმად, ინციდენტთა რაოდენობა ასევე გაზრდილია მობილური ტელეფონების მოხმარებისას ველოსიპედის ტარების დროს.
მობილური ბანკინგი და გადახდები
ბევრ ქვეყანაში, მობილურ ტელეფონებს მობილური ბანკინგის სერვისისათვის იყენებენ, რომლის საშუალებითაც შესაძლებელია გადახდების განხორციელება.
მობილური გადახდების სერვისი პირველად 1998 წელს ფინეთში დაინერგა, ქალაქ ესპოოში, კომპანია კოკა-კოლას მიერ. 1999 წელს იდეა ფილიპინებშიც გავრცელდა, სადაც იქაურმა ოპერატორებმა კომერციული მობილური გადახდების სერვისი განავითარეს.
თვალყურის დევნება და კონფიდენციალურობა
ბოლო დროს, მობილური ტელეფონები გამოიყენება ადგილმდებარეობის მონაცემების შესაგროვებლად. როდესაც მობილური ჩართულია, მას ადვილად შეუძლია განსაზღვროს გეოგრაფიული მდებარეობა.
სქოლიო
კატეგორია:ტელეკომუნიკაცია კატეგორია:მობილური ტელეფონები
ჩაშკა
სქოლიო
კატეგორია:ჩაშკის თემის სოფლები
Cataglyphis velox
Cataglyphis velox — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Cyanide (სიმღერა)
სიმღერა ცოცხლად პირველად შესრულდა 2008 წლის 9 აგვისტოს ფესტივალზე Ozzfest დალასში, ტეხასი, და პირველი სიმღერა იყო ალბომიდან Death Magnetic, რომელიც შესრულდა ცოცხლად სრულად. ამ საკონცერტო ვერსიის აუდიო ჩანაწერი შესაძლოა მოვიძიოთ ჯგუფის MySpace გვერდზე.
ჩარტები
2009 წლის მარტში Cyanide გახდა მეტალიკის მეშვიდე ნომერ პირველი ჰიტი ბილბორდის ცხელი მეინსტრიმული როკ ტრეკების ჩარტში. იგი ასევე წარმოადგენს მეტალიკის ზედიზედ მეორე თანმიყოლებით ნომერ პირველ სიმღერას ჩარტში ალბომიდან Death Magnetic, ამ მაჩვენებლით ალბომი გახდა მეორე მეტალიკის ალბომებს შორის, რომელმაც ეს შეძლო (პირველი იყო 1996 წლის ალბომი Load). სიმღერა ასევე ჯგუფის მეხუთე სიმღერაა, რომელიც ბილბორდის ალტერნატიული სიმღერების ჩარტში საუკეთესო ოცეულში მოხვდა, მიაღწია რა მეცხრამეტე ადგილს. ციფრული გაყიდვების მაჩვენებლით სიმღერამ დაიკავა 50-ე ადგილი ბილბორდის საუკეთესო ასეულში.
Cyanide წარმატებული აღმოჩნდა საერთაშორისო დონეზეც, იგი მოხვდა საუკეთესო ოცეულებში კანადაში, ფინეთში, ნორვეგიასა და შვედეთში, ხოლო ავსტრალიაში, გაერთიანებულ სამეფოსა და ირლანდიაში - საუკეთესო ორმოოცდაათ სიმღერას შორისაა.
სქოლიო
კატეგორია:2008 წლის სინგლები კატეგორია:მეტალიკის სიმღერები
In Search of Sunrise 3: Panama
In Search of Sunrise 3: Panama — ჰოლანდიელი ტრანს-პროდიუსერ და დიჯეი ტიესტოს მესამე კომპილაციური ალბომი სერიიდან In Search of Sunrise. გამოიცა 2002 წლის 29 მაისს.
სქოლიო
კატეგორია:ტიესტოს კომპილაციური ალბომები კატეგორია:2002 წლის კომპილაციური ალბომები
შორაპნის ციხე
შორაპნის ციხე — ანტიკური და შუა საუკუნეების ციხესიმაგრე დასავლეთ საქართველოში, ყვირილისა და ძირულის შესართავში (ახლანდელი დაბა შორაპნის ტერიტორია, ზესტაფონის მუნიციპალიტეტი).
ვახუშტი ბატონიშვილი ციხეს ასე აღწერს:
ისტორია
წყაროებში პირველად მოხსენებულია სტრაბონთან ძვ. წ. I - ახ.წ. I სს. სტრაბონისეული ცნობით, ციხესიმაგრე იმდენად დიდი იყო, რომ მასში თავისუფლად ეტეოდა ქალაქის მოსახლეობა. სტრაბონის შემდეგ ის VI საუკუნემდე ბერძნულ წყაროებში აღარ იხსენიება. VI საუკუნეში შორაპანი ხვდება ბიზანტიელი ისტორიკოსების ყურადღების ცენტრში ეგრისის დიდი ომის გამო. პროკოპი კესარიელის ცნობით ციხე მკაცრ და მიუვალ ადგილზე მდებარეობდა და ლაზებმა ის დიდი გაჭირვებით ააშენეს. ომის დროს შორაპნის ციხე ხელიდან ხელში გადადიოდა. 550 წლისთვის ის ომის გამო დანგრეული იყო და ირანელმა სარდალმა მერმეროემ აღადგინა.
გვიანდელ ეპოქაშიც ეს ციხე მნიშვნელოვანი სტრატეგიული პუნქტი იყო. 1730 წელს ოსმალებმა დაიკავეს ციხესიმაგრე. 1770 წელს კი მეფე სოლომონ I-მა გაათავისუფლა ის.
მნიშვნელობა
შორაპანი ციხე-ქალაქი ყოფილა. ამავ დროს ეს იყო პუნქტი, სადაც სანაოსნო გზა მთავრდებოდა და სახმელეთო იწყებოდა. იგი ვაჭრებსა და მგზავრებს უზრუნველყოფდა ქარვასლა-ფუნდრუკებით, სურსათით, გადასაზიდი სახმელეთო ტრანსპორტით, სამჭედლო სახელოსნოებით, ბაზრით და სხვა. ვარაუდობენ რომ აქვე უნდა ყოფილიყო ნავმისადგომი, საბაჟო, უნდა ჰყოლოდათ მცველი რაზმიც, რადგან სავაჭრო გზით მტერსაც შეეძლო მოსვლა და მოყვარესაც. შორაპანი იყო დასავლეთ და აღმოსავლეთ ქვეყნებს შორის სავაჭრო ერთ-ერთი დამაკავშირებელი რგოლი. შორაპანში აღმოსავლეთიდან შემოდიოდა 3 სახმელეთო გზა, ასევე დასავლეთიდან __ ერთი სამდინარო და ორიც სახმელეთო. მათგან ერთი სახმელეთო გზა იწყებოდა ქუთაისიდან, გამოივლიდა ჩხარს, სკანდას, «თამარის ხიდს» მდინარე ჩოლაბურზე და მდინარე ყვირილას თაღოვანი ხიდით შედიოდა შორაპანში. მეორე კი მდინარის მარცხენა მხრიდან შემოდიოდა და რიონის ნაპირით მიემართებოდა შავი ზღვისაკენ.
არქიტექტურა
მე-6 საუკუნეს ეკუთვნის ციხიდან მდინარე ყვირილაში ჩამავალი გვირაბი, რომელიც გვიანფეოდალურ ხანაშია აღდგენილი. ცნობილია ისიც, რომ ციხე სასმელი წყლით მარაგდებოდა ორი სხვადასხვა დიამეტრის მქონე თიხის მილების წყალსადენით. ციხის დაცული ნანგრევები შეიცავს სხვადასხვა ხანის ნაგებობებს. ეს ნაწილი აგებულია ოთხკუთხა თლილი ქვისაგან, რომელსაც შუაში დატანებული აქვს აგურის ზოლი. ასეთი ნაგებობა დამახასიათებელია იმპერიის პერიოდის რომაული და შემდეგ მე-4-6 საუკუნეების ბიზანტიური არქიტექტურისათვის. შორაპნის ციხეში არის ამავე ხანის სხვა ციხეებისათვის დამახასიათებელი გვირაბი, რომელიც ცუდადაა შემონახული. იგი იწყება დასავლეთის კედელთან და მიემართება ჩრდილო-დასავლეთით მდინარე ყვირილასაკენ და ჩადის მის სანაპირომდე(სიგრძე 60 მეტრი), სადაც აშენებულია რიყიოს ქვისა და კირქვისგან აგებული ოთხკუთხედი კოშკი. ციხეს ჰქონია ორი კარი: ერთი ჩრდილო-ამოსავლეთით და მეორე დასავლეთით, სადაც ამჟამად ძველი თაღოვანი ციხის ბურჯია შემორჩენილი და რომლითაც მდინარის მარცხენა მხარე უკავშირდებოდა მარჯვენას. შორაპნის მთელი ტერიტორია ერთ დროს შემოზღუდული ყოფილა გალავნით, რასაც მოწმობს ამ ადგილებში ნაპოვნი ალიზის კედლის ფრაგმენტები და სუსტად გამომწვარი აგურის ნატეხები. მთელი ეს ფართობი(დაახლოებით 25ჰა) ციხის გამოკლებით ქალაქის ტიპის დასახლება უნდა ყოფილიყო.
არქეოლოგია
არქეოლოგების მიერ ნაპოვნი იქნა ასევე ადგილობრივი და უცხოური თიხისა და მინის ჭურჭელი, რკინის ნივთები. გათხრებით დადასტურდა რომ X_XI საუკუნეებში შორაპანში ცხოვრება აქტიურად მიმდინარეობდა. მდინარეების ყვირილასა და ძირულას შესართავთან ექსპედიციამ გამოავლინა ანტიკური ხანის ნაგებობები, რომლებიც ორნაირი კრამიტით(ბრტყელი და ღარიანი) ყოფილა დახურული. აღმოჩენილია კოლხური ამფორები და სხვა ჭურჭლები, მასთან ერთად იმპორტული შავლაქიანი კერამიკის ფრაგმენტები, რითაც სავაჭრო გზის რეალურად არსებობა დასტურდება. ციხეზე მოპოვებული არქეოლოგიური მასალები ზესტაფონის მხარეთმცოდნეობის მუზეუმში ინახება.
რესურსები ინტერნეტში
კატეგორია:ზესტაფონის მუნიციპალიტეტის ციხესიმაგრეები კატეგორია:კულტურული მემკვიდრეობის ძეგლები იმერეთის მხარეში
NGC 236
NGC 236 — გალაქტიკა თევზების თანავარსკვლავედში. აღმოჩენის თარიღია 1864 წლის 3 აგვისტო. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ბაიშიუ
ბაიშიუ (Baixio) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 6 026 ადამიანს შეადგენდა. ფართობი 146.442 კმ²-ია. მოსახლეობის სიმჭიდროვე 41.15 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
Dolichoderus cogitans
Dolichoderus cogitans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ემენი
ემენი (Емен) — სოფელი ბულგარეთში. 2010 წლის მონაცემებით მოსახლეობა შეადგენს 95 კაცს.
კატეგორია:ბულგარეთის სოფლები
დიმა ტატიშვილი
დიმიტრი (დიმა) ტატიშვილი (დ. 8 ივნისი, 1967) — ქართველი მსახიობი. ჰყავს მეუღლე და ორი შვილი. გარდა სამსახიობო კარიერისა ქართულ ენაზე ახმოვანებდა სხვადასხვა უცხოურენოვან სერიალებს.
რესურსები ინტერნეტში
კატეგორია:დაბადებული 1967 კატეგორია:დაბადებული 8 ივნისი კატეგორია:ქართველი მსახიობები
ჰომეოპათია
მინიატიურა|ჰომეოპათური პრეპარატი დამზადებული შხამიანი მცენარე [[თუთუბოსგან]] ჰომეოპათია (ὅμοιος — „მსგავსი“ და πάθος — „ტანჯვა“) — ცრუმეცნიერული (ფსევდომეცნიერული)  ალტერნატიული მედიცინის   სისტემა, რომლის მიხედვითაც დაავადების სამკურნალოდ საჭიროა ხშირად და მცირე დოზით ისეთი წამლების მიღება, რომელთა დიდი დოზა ჯანმრთელ ადამიანში გამოიწვევდა ამ დაავადების მსგავს სიმპტომებს. მისი ფუძემდებელია, გერმანელი ექიმი სამუელ ჰანემანი.
„ჰომეოპათია“ იყენებს მცენარეულ, მინერალურ და ცხოველურ სამკურნალო საშუალებებს უმცირესი დოზით და „მსგავსების პრინციპით“ („მსგავსების პრინციპი“ ნიშნავს მკურნალობა „მსგავსისა მსგავსით“: იმ პათოგენეზს, რომელსაც პრეპარატი იწვევს დიდ დოზაში, მკურნალობს უმცირესი დოზით). ანუ თავისი არსით ჰომეოპათია ეს არის ბიომარეგულირებელი თერაპია, რომელიც არ სტიმულირებს ან არ თრგუნავს ამა თუ იმ პათოლოგიურ პროცესს.
იგი მართავს და აწესრიგებს ორგანიზმის ადაპტაციურ მექანიზმებს და ხელს უწყობს ორგანიზმის თვითგანკურნების მექანიზმს თითოეული ადამიანის ინდივიდუალური თავისებურებების გათვალისწინებით. ჰომეოპათია არ არის მარტო მკურნალობის მეთოდი, ის ახალი მიმართულებაა, მკურნალობის ახალი, სრულიად განსხვავებული სისტემაა მედიცინაში. იგი ადამიანის ორგანიზმს და მასში არსებულ პათოლოგიებს განიხილავს არა ცალ-ცალკე სისტემების მიხედვით, არამედ მთლიანობაში და ერთ ადამიანში არსებულ რამდენიმე პათოლოგიას ლოგიკურად უკავშირებს ერთმანეთს, აღწერს ზოგად პათოლოგიურ კანონებს და გვიხსნის, თუ რატომ უვითარდება ამა თუ იმ ადამიანს ესა თუ ის პათოლოგია.
სქოლიო
კატეგორია:ფსევდო-მეცნიერებები
Cataglyphis urens
Cataglyphis urens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
Nu-Mixx Klazzics
Nu-Mixx Klazzics — ტუპაკ შაკურის რემიქს-ალბომი. ალბომში შეტანილია რამდენიმე სიმღერა ალბომიდან All Eyez on Me, აარონ ჰოლის, აუტლოუსისა და კეი სის/ჯოჯოს ახალი ვოკალური ჩანაწერებით. Nu Mixx Klazzics-ს ძირითადად დადებითი შეფასება მიეცა. ლეიბლისათვის Death Row ეს იყო კიდევ ერთი კომერციულად მომგებიანი დისკი, თუმცა სინამდვილეში გაიყიდა მისი მხოლოდ 75,000 ასლი.
სქოლიო
კატეგორია:ტუპაკ შაკურის კომპილაციური ალბომები კატეგორია:2003 წლის რემიქსული ალბომები
PoV
PoV — პიტერ გებრიელის ვიდეო, რომელშიც ასახულია მუსიკოსის 1990 წლის კონცერტი აკროპოლისში, საბერძნეთში. მისი პროდიუსერია მარტინ სკორსეზე. ფილმი გამოვიდა 1991 წელს, ვიდეოკასეტებზე.
2012 წელს ფილმის სრული და რესტავრირებული ვარიანტი, Live in Athens 1987 შეტანილი იქნა გებრიელის ალბომის So სპეციალურ გამოცემაში.
რესურსები ინტერნეტში
კატეგორია:პიტერ გებრიელის ვიდეო ალბომები კატეგორია:1991 წლის ფილმები
საბურთალო
საბურთალო — თბილისის ერთ-ერთი უბანი ქალაქის დასავლეთ მხარეს.
ადმინისტრაციული დაყოფით მოქცეულია ნაწილობრივ საბურთალოს, ნაწილობრივ კი ვაკის რაიონში. საბურთალოს რაიონში შემავალი სამი სამოქმედო უბნიდან ორი მოიცავს საბურთალოს უბანს — კოსტავა-ბახტრიონი-დოლიძე-ხილიანის სამოქმედო უბანი და ვეძისი-ყაზბეგი-გოთუა-საბურთალოს სამოქმედო უბანი, ვაკის რაიონში შემავალი ოთხი სამოქმედო უბნიდანაც ორი მოიცავს საბურთალოს უბანს — ვაჟა-ფშაველას კვარტლების სამოქმედო უბანი და ნუცუბიძის მიკრორაიონების სამოქმედო უბანი.
არქეოლოგიური მასალა ადასტურებს, რომ აქ ადამიანს უკვე ძვ. წ. V-IV ათასწლეულში უცხოვრია. XI-XIII საუკუნეებში იგი მზარდი უბანი ყოფილა, XVII-XVIII საუკუნეებში ვერეს ფარგლებში შედიოდა და ქალაქის დაწინაურებული სასოფლო-სამეურნეო რაიონი იყო. საბურთალოს ველის მორიგი დასახლება XIX საუკუნის II ნახევარში დაიწყო. 1917 წელს უშუალოდ ქალაქის ტერიტორიის ნაწილი გახდა. თანამედროვე საბურთალო თბილისის ერთ-ერთი კეთილმოწყობილი უბანია. აშენდა თანამედროვე ტიპის საცხოვრები სახლები, საწარმოები, სასწავლო და სამეცნიერო-კვლევითი დაწესებულებები.
ლიტერატურა
კატეგორია:თბილისის უბნები
ალკმეონი (მითოლოგია)
ალკმეონი (Ἀλκμαίων) — ერთ-ერთი ეპიგონთაგანი, ერიფილესა და ამფიარაოსის ვაჟი, „შვიდნი თებეს წინააღმდეგ“ ლაშქრობის მონაწილე, გამარჯვების შემდეგ დაბრუნებულმა ალკმეონმა მოკლა თავისი დედა (როგორც მამის დაღუპვაში დამნაშავე). ალკმეონს აედევნენ ერინიები და მოსვენებას არ აძლევდნენ. სამისნომ აუხსნა მას, რომ ერინიები მხოლოდ იმ ქვეყანაში დაეხსნებიან, რომელიც დანაშაულის ჩადენის დროს არ არსებობდა. ასეთ ადგილად გამოდგა იმ ხანებში მდინარის ფსკერიდან ამოწეული კუნძული. ალკმეონი დასახლდა იქ, ცოლად შეირთო მდინარის ღვთაების ქალიშვილი კალიროე და შეეძინა ვაჟები: აკარნანი და ამფოტეროსი. ბოლოს ალკმეონმა დატოვა კუნძული, რათა მამის ქონება დაებრუნებინა, მაგრამ გზაში მოკლეს. თებეში არსებობდა ალკმეონის ტაძარი. ალკმეონის მითი გახდა მრავალი ჩვენამდის მოუღწეველი ტრაგედიის წყარო.
კონსტანტინე სურმავა
კონსტანტინე (კოტე) სურმავა (დ. 24 იანვარი, 1927, თბილისი, — გ. 23 თებერვალი, 2008) — ქართველი რეჟისორი, საქართველოს ხელოვნების დამსახურებული მოღვაწე (1967).
დაამთავრა შოთა რუსთაველის სახელობის თეატრალური ინსტიტუტის სარეჟისორო ფაკულტეტი (1952). მუშაობდა მოზარდ მაყურებელთა ქართულ (1952-1960) და ა. გრიბოედოვის სახელობის რუსულ დრამატულ თეატრებში (1960-1968). 1968-1979 წლებში იყო მოზარდ-მაყურებელთა რუსული, 1970-1974 წლებში — გრიბოედოვის სახელობის თეატრების სამხატვრო ხელმძღვანელი. 1975 წელს მიხეილ თუმანიშვილთან ერთად ჩამოაყალიბა „კინომსახიობთა თეატრი“. კინოში მოღვაწეობდა 1962 წლიდან. გადაიღო ფილმები: „ომარ ჯოხაძე“ (1963), „ბიჭი და ჩიტი“ (1968), „ზღაპარი“ (1980), „მიიღეთ გამოწვევა სენიორებო!“ (1982). დაჯილდოებულია ღირსების ორდენით (2002).
რესურსები ინტერნეტში
კატეგორია:დაბადებული 24 იანვარი კატეგორია:დაბადებული 1927 კატეგორია:გარდაცვლილი 23 თებერვალი კატეგორია:გარდაცვლილი 2008 კატეგორია:ქართველი რეჟისორები კატეგორია:საქართველოს ღირსების ორდენის კავალრები
ალექსანდრე პოტებნია
შეიმუშავა ენისა და ცნობიერების თეორია, რომელმაც მოგვიანებით მის თანამემამულეზე, ფსიქოლოგ ლევ ვიგოტსკიზე იქონია გავლენა. მისი მთავარი ნაშრომია „აზრი და ენა“ (1862). რამდენიმე ნაშრომი გამოაქვეყნა რუსული გრამატიკის, რუსული ენის ბგერათა ისტორიისა და სლავური ხალხური პოეზიის შესახებ. უკრაინულ ენაზე თარგმნა ჰომეროსის ოდისეის მცირე ფრაგმენტი. იყო სანქტ-პეტერბურგის მეცნიერებათა აკადემიის კორესპონდენტი წევრი.
სქოლიო
კატეგორია:დაბადებული 1835 კატეგორია:დაბადებული 22 სექტემბერი კატეგორია:გარდაცვლილი 11 დეკემბერი კატეგორია:გარდაცვლილი 1891 კატეგორია:უკრაინელი მწერლები კატეგორია:უკრაინელი ფილოსოფოსები კატეგორია:უკრაინელი ლინგვისტები კატეგორია:ხარკოვის ეროვნული უნივერსიტეტის კურსდამთავრებულები კატეგორია:უკრაინელი მამაკაცი მწერლები
ალკმეონი
ალკმეონი შეიძლება აღნიშნავდეს:
იოანე საბანისძე
იოანე საბანისძე — VIII საუკუნის ქართველი მწერალი, ჰაგიოგრაფი, ავტორი „ აბო თბილელის წამებისა “, რომელშიც აღწერილია არაბი ჭაბუკის, აბოს მარტვილობა, ქრისტიანობისათვის მისი თავდადება.
აბო არაბეთიდან ქართლში გამოჰყვა ნერსე ერისთავს, აქ იგი გაეცნო ქრისტიანულ სარწმუნოებას, უარყო მაჰმადიანოდა და მიიღო ქრისტიანობა. არაბებმა რამდენიმეჯერ დააპატიმრეს, მოსთხოვეს რჯულის უარყოფა და ქრისტიანობის ერთგულებისათვის წამებით მოკლეს 786 წელს. აბოს წამებას დიდი საზოგადოებრივი რეზონანსი ჰქონდა. ქართულმა ეკლესიამ წმინდანად შერაცხა იგი. ქართლის კათალიკოსმა სამოელმა (780-790) საგანგებო წერილით მიმართა იოანე საბანისძეს, აბოსთან დაახლოებულ პირს, და მისი წამების აღწერა სთხოვა. იოანე საბანისძემ ქართული ჰაგიოგრაფიული მწერლობის ბრწყინვალე ძეგლი შექმნა (786-790), თხზულების წაუმძღვარა სამოელ კათალიკოსის ეპისტოლე და თავისი პასუხი. კათალიკოსის მოკრძალებული ტონი გვაფიქრებინებს, რომ იოანე საბანისძე საერო პირი უნდა ყოფილიყო. იგი დიდად განათლებული პიროვნება, სასულიერო მწერლობის კარგი მცოდნე და გაწაფული მწერალი ყოფილა. სავარაუდოა, იოანე საბანისძეს ეკუთვნოდეს აგრეთვე ძველი საგალობელი აბო თბილელის შესახებ, შემონახული ჭილეტრატის იადგარში (IX-X სს., ხელნაწერთა ინსტიტუტი, H-2123).
„აბო თბილელის წამება“ ძველი ქართული პროზის შესანიშნავი ძეგლია. იგი წინასწარ შემუშავებული გეგმის მიხედვით არის დაწერილი და 4 თავისაგან შედგება. I თავი დამრიგებლობითი ხასიათისაა, საუბარია აბოს მარტვილობის მნიშვნელობაზე, II და III თავებში აღწერილია აბოს ქართლში მოსვლა, მისი მოღვაწეობა და მოწამეობრივი აღსასრული. IV თავი ჰიმნოგრაფიულ ხასიათს ატარებს და შეიცავს აბო თბილელის ქებას. თხზულების ეს ნაწილი ქართული ორიგინალური ჰიმნოგრაფიის უძველესი ნიმუშია. აბოს მარტვილობის აღწერით იოანე საბანისძემ მიზნად დაისახა ეროვნული თვითშეგნების განმტკიცება. ქართველთა ეროვნული გადაგვარების მიზნით არაბები ქართველებში მაჰმადიანობას ავრცელებდნენ. ასეთ ვითარებაში არაბი აბო თბილელის ქრისტიანულ სარწმუნოებაზე მოქცევა დიდმნიშვნელოვანი ფაქტი იყო.
იოანე საბანისძეს ეროვნული თვითმყოფის შენარჩუნების ძირითად საშუალებად ქრისტიანული სარწმუნოების ერთგული დაცვა მიაჩნია. აბოს წამების ფაქტი მან გამოიყენა მაჰმადიანობასთან შედარებით ქრისტიანობის უპირატესობის დასადასტურებლად და ეროვნულ-სარწმუნოებრივი სიამაყის გრძნობის გასაღვივებლად. მის თხზულებას დიდი მნიშვნელობა ჰქონდა არაბთა ბატონობით შევიწროებული და ეროვნული გადაგვარების საფრთხის წინაშე მდგომი ქართველობისათვის. იოანე საბანისძესთვის დამახასიათებელია მკაცრად გააზრებული კომპოზიცია, თხრობის ლაღი და ხატოვანი მანერა, ღრმა დრამატიზმი. თხზულება შესანიშნავი ისტორიული წყაროა VIII საუკუნის ქართლის პოლიტიკური-ეკონომიკური ცხოვრების, ეროვნულ-სარწმუნოებრივი იდეალების, საზოგადოებრივი ყოფის შესასწავლად. ჩვენამდე მოღწეულია X საუკუნის ხელნაწერის სახით. პირველად გამოსცა მ. საბინინმა (1882), მეორედ — კ. კეკელიძემ (1935), რომელმაც თხზულება თარგმნა რუსულად (1956). გერმანულად თარგმნა შულცემ (1905), ლათინურად — პეეტერსმა (1934).
რესურსები ინტერნეტში
კატეგორია:ქართველი მწერლები
Dolichoderus coniger
Dolichoderus coniger — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მიშელ მერსიე
მიშელ მერსიე (Michèle Mercier; დ. 1 იანვარი, 1939; სრული სახელი: ჟოსელინ ივონ რენე მერსიე (Jocelyne Yvonne Renée Mercier)) — ფრანგი მსახიობი. თავისი კარიერის განმავლობაში მას ნამუშევარი აქვს უამრავ ცნობილ რეჟისორთან და მსახიობთან. გამოჩნდა ორმოცდაათზე მეტ ფილმში, მათ შორის ყველაზე ცნობილია მის მიერ შესრულებული ანჟელიკას როლი.
რესურსები ინტერნეტში
კატეგორია:ფრანგი მსახიობები კატეგორია:დაბადებული 1939 კატეგორია:დაბადებული 1 იანვარი
ზრნოვცი
ზრნოვცი (Зрновци) — სოფელი მაკედონიაში, ზრნოვცის თემის ადმინისტრაციული ცენტრი (აღმოსავლეთი რეგიონი). სოფლის მოსახლეობა შეადგენს 2221 ადამიანს (2002 წლის აღწერის მონაცემები ).
სქოლიო
კატეგორია:ზრნოვცის თემის სოფლები
შარლოტენბურგ-ვილმერსდორფი
შარლოტენბურგ-ვილმერსდორფი — ბერლინის რაიონი, რომელიც 2 დასავლეთ ბერლინური უბნის შარლოტენბურგისა და ვილმერსდორფის შეერთების შედეგად წარმოიშვა.
შარლოტენბურგ-ვილმერსდორფში მდებარეობს ბერლინის ცნობილი ქუჩა კურფიურსტერდამი, ბერლინის ტექნიკური უნივერსიტეტი, ბერლინის ხელოვნებათა უნივერსიტეტი და ბერლინის გერმანული ოპერა.
Cataglyphis theryi
Cataglyphis theryi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
NGC 251
NGC 251 — გალაქტიკა თევზების თანავარსკვლავედში. აღმოჩენის თარიღია 1784 წლის 15 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ხუან ვალერა
ცხოვრება და შემოქმედება
ვალერა დაიბადა კაბრაში, კორდობის პრივინციაში, განათლება კი მალაგასა და გრანადის უნივერსიტეტებში მიიღო, სადაც სამართლის ხარისხი მოიპოვა, უკვე მოგვიანებით კი დიპლომატიური კარიერა წამოიწყო (1847). მომდევნო ხუთი ათწლეულის განმავლობაში ვალერამ რამდენჯერმე გამოიცვალა პოსტი სხვადასხვა თანამდებობაზე. თავდაპირველად, ის ესპანეთის ელჩის მოადგილის თანამდებობაზე, ნეაპოლში მუშაობდა, შემდეგ მონაწილეობა მიიღო სხვადასხვა დიპლომატიურ მისიებში მსოფლიოს სხვადასხვა ადგილას, მათ შორის ლისაბონში (1850), რიო დე ჟანეიროში (1851-53), დრეზდენსა და სანქტ-პეტერბურგში (1854-57). ამ უკანასკნელში მიღებულ გამოცდილებასთან დაკავშირებით, საკუთარი მეგობრისადმი, მაურისიო ალვარეს დე ლას ასტურიას ბოჰორკეს და გირალდესისადმი მიწერილ წერილში მის ამ გამოცდილებას ვალერა მოიხსენიებდა, როგორც „ნაზად სახალისოს“. მადრიდში დაბრუნების შემდეგ იგი გახდა ადგილობრივი ჟურნალის 一 El Contemporáneo一 ერთ-ერთი რედაქტორი და მალევე ფრანკფურტის მინისტრად დაინიშნა (1865). დიდი რევოლუციის შემდეგ დაინიშნა სახელმწიფო მდივნის თანაშემწედ და განათლების მინისტრად (1871). ალფონსო XII-ის მეფობის დროს იყო დესპანი ლისაბონში (1881–83), ვაშინგტონში (1883–86) და ბრიუსელში (1886–88), ხოლო 1893–95 დაინიშნა ესპანეთის ელჩი ვენაში. 1900 წელს იგი მორალურ და პოლიტიკურ მეცნიერებათა აკადემიის პრეზიდენტად აირჩიეს.
ვალერა მთელი თავისი დიპლომატიური და პოლიტიკური მოღვაწეობის პარალელურად ქმნიდა ლიტერატურულ ნაწარმოებებს, რომლებიც დღემდე უდიდეს დატვირთვას ატარებს ესპანურ ლიტერატურაში. თავისი უნიკალური სტილისა და, როგორც გამართული, ისე, მჭერმეტყველი დიქციის გამო, ვალერა თავისი დროის ერთ-ერთი უბადლო ლიტერატურული მოღვაწეა. პეპიტა ხიმენესი, რომელიც მის ყველაზე ცნობილ ლიტერატურულ ნაშრომად მიიჩნევა, თავდაპირველად, სერიებად იბეჭდებოდა 1874 წელს, ითარგმნა მრავალ ენაზე და დიდი გამოხმაურებაც ჰპოვა. არანაკლები წარმატების მომტანი აღმოჩნდა მწერლისთვის მისი სხვა ნაწარმოებები, როგორებიცაა ფაუსტინოს ილუზიები (1875), ელ კომენდადორ მენდოზა (1877) და ა.შ. ყველა ზემოხსენებული ნაწარმოები ავტორმა დიპლომატიური საქმიანობის მიტოვების შემდეგ გამოსცა. ავტორი, ასევე, იბერისტიც იყო, რაც მიზნად ისახავს პირინეის ნახევარკუნძულზე არსებულ ყველა პოლიტიკურ ერთეულთა გაერთიანებას.
სქოლიო
კატეგორია:XIX საუკუნის მწერლები კატეგორია:ესპანელი მწერლები კატეგორია:დაბადებული 18 ოქტომბერი კატეგორია:დაბადებული 1824
იპაუმირინი
იპაუმირინი (Ipaumirim) — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 12 014 ადამიანს შეადგენდა. ფართობი 273.696 კმ²-ია. მოსახლეობის სიმჭიდროვე 43.9 კმ²-ზე.
რესურსები ინტერნეტში
კატეგორია:სეარის შტატის მუნიციპალიტეტები
კლიმენტოვო (ველიკო-ტირნოვოს ოლქი)
კლიმენტოვო (Климентово) — სოფელი ბულგარეთში. 2010 წლის მონაცემებით მოსახლეობა შეადგენს 802 კაცს.
კატეგორია:ბულგარეთის სოფლები
რამფორინქისნაირნი
რამფორინქისნაირნი (Rhamphorhynchoidei), ამომწყდარი ქვეწარმავლების რიგი მფრინავი ხვლიკების ზერიგისა. ცნობილი არიან იურული პერიოდის ნალექებიდან. ჰქონდათ მასიური ქალა, მსხვილი, კარგად განვითარებული კბილები, მოკლე კისრის მალები ნეკნებითურთ, ვიწრო, გრძელი ფრთები და გრძელი კუდი, რომელთა სიგრძე რამდენიმე სმ-იდან 0,5 მ-მდე აღწევდა. ფრენდნენ ლივლივით იკვებებოდნენ მწერებითა და წვრილი თევზებით. ნამარხები ცნობილია დასავლეთ ევროპიდან, აღმოსავლეთ აფრიკიდან და ჩრდილოეთ ამერიკიდან, სამხრეთ ყაზახეთიდან.
ლიტერატურა
კატეგორია:ქვეწარმავლები კატეგორია:გადაშენებული ქვეწარმავლები
Blur-ის დისკოგრაფია
აქ წარმოდგენილია ინგლისური ალტერნატიული როკ-ჯგუფ Blur-ის დისკოგრაფია.
სქოლიო
კატეგორია:ბრიტანელი შემსრულებლების დისკოგრაფიები კატეგორია:Blur
Dolichoderus coquandi
Dolichoderus coquandi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
გოგონა და ჯარისკაცი
გოგონა და ჯარისკაცი — მოკლემეტრაჟიანი ფილმი 1970 წელს გადაიღო ქართველმა რეჟისორმა, თემურ ფალავანდიშვილმა.
სიუჟეტი
ფილმის გმირები — გივი და მისი მეგობარი გოგონა, ირინე, დამოუკიდებელი ცხოვრების სარბიელზე გამოდიან. გივი ქარხანაში მუშაობასთან ერთად, ინსტიტუტშიც სწავლობს. ამავე დროს, სპორტული დარბაზის ხშირი სტუმარია და ერთ-ერთ საუკეთესო მოკრივედ ითვლება. როგორც სპორტსმენი გივი ინსტიტუტშიც ერთგვარი შეღავათებით სარგებლობს. ირინე წიგნის კიოსკში მუშაობს გამყიდველად. ახალგაზრდებს ერთმანეთის მოსწონთ და თავიანთ მომავალზე ფიქრობენ. გივის სურს შეამოწმოს ირინეს დამოკიდებულება მისდამი და გამომცდელად განუცხადებს, რომ ვიღაც გოგონა უყვარს. ირინეც არ იბნევა და ამაყად უპასუხებს — „მეც მყავს შეყარებულიო“. მეგობრებში უთანხმოება ჩამოვარდება და განაწყენებულები შორდებიან ერთმანეთს. მეორე დღეს გივი კვლავ მიაკითხავს წიგნების კიოსკს, მაგრამ ირინეს ნაცვლად იქ სხვა ქალიშვილი დახვდება. ნირწამხდარი ახალგაზრდა გულნატკენი გამობრუნდება. გივი თავს ანებებს ინსტიტუტს, სპორტს და საბჭოთა არმიის რიგებში მიდის. სადგურზე იგი შეხვდება ირინეს, რომელიც აგრეთვე ახალი ცხოვრების შესაქმნელად მიდის.
სქოლიო
კატეგორია:სსრკ-ის ფილმები კატეგორია:1970 წლის ქართული ფილმები კატეგორია:ქართულენოვანი ფილმები კატეგორია:თემურ ფალავანდიშვილის ფილმები
საბუღრაოს ქედი
საბუღრაოს ქედი — მესხეთის ქედის განშტოება, გამოეყოფა დედაბერას მთასთან (1838 მ), მიემართება ჩრდილო-დასავლეთით და მთავრდება მდინარე ჩხერიმელის ხეობაში სოფელ დეისთან. ქედის თხემი სამხრეთ-აღმოსავლეთ ნახევარზე მოსწორებულია. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. ქედის ძირითადი ნაწილი შემოსილია ნაძვისა და რცხილის ტყეებით, უკიდურესი ჩრდილოეთ-დასავლეთი მონაკვეთი სასოფლო-სამეურნეო კულტურებს უკავია.
ლიტერატურა
კატეგორია:იმერეთის მხარის ქედები
კლასიციზმი
thumb|350px|ვარშავის დიდი თეატრი კლასიციზმი (classicus – სამაგალითო) — XVII საუკუნის საფრანგეთში წარმოშობილი ხელოვნებისა და ლიტერატურის მიმდინარეობა.
კლასიციზმის ესთეტიკა
კლასიციზმი აბსოლუტური მონარქიის იდეოლოგიის ფონზე წარმოიშვა. მისი მნიშვნელოვანი მახასიათებელია ანტიკურ ხელოვნების ნიმუშთა იდეალურ-ესთეტიკურ ეტალონებად, ნორმებად გამოცხადება. ამ მიმდინარეობას საფუძვლად უდევს რაციონალიზმი. კლასიციზმის ესთეტიკაში შემდეგი პრინციპები გაირჩევა:
კლასიციზმი ლიტერატურაში
კლასიციზმი, როგორც დასრულებული ლიტერატურული მიმდინარეობა, ჩამოყალიბდა საფრანგეთში. მისი დებულებები 1674 წელს ნიკოლა ბუალომ წარმოადგინა თავის პოეტურ ტრაქტატში „პოეტური ხელოვნება“. კლასიციზმმა ლიტერატურული ჟანრები დაჰყო მაღალ და დაბალ ჟანრებად. მაღალ ჟანრებში შედიოდა ტრაგედია, ეპიკური პოემა, ოდა, ჰიმნი. დაბალ ჟანრებად კი მოიაზრებოდა კომედია, იგავ-არაკი, ზღაპარი. ჟანრების ურთიერთშერევა იკრძალებოდა. შემოფარგლული იყო პერსონაჟებიც: მაღალი ჟანრების მოქმედი პირები უნდა ყოფილიყვნენ ღმერთები, მეფეები და გმირის დონეზე ასული არისტოკრატები. ბურჟუაზიის და დაბალი ფენების წარმოდგენა მხოლოდ დაბალ ჟანრებში შეიძლებოდა.
კლასიციზმმა ტრაგედიისთვის დაადგინა ე.წ. სამი ერთიანობის კანონი: დროის (24 საათი), ადგილის (აუცილებლად მეფის სასახლე, ისიც ერთი რომელიმე დარბაზი), მოქმედების (ტრაგიკული მოქმედების საფუძველი მხოლოდ ერთი ინტრიგა უნდა ყოფილიყო).
კლასიციზმი არქიტექტურაში
thumb|250px|[[ბოლშოი (თეატრი)|მოსკოვის დიდი თეატრი]] არქიტექტურაში კლასიციზმმა ფეხი მოიკიდა XVII საუკუნიდან და აქტუალური რჩებოდა XIX საუკუნის დასაწყისამდე. მიმდინარეობის მთავარი დამახასიათებელი თვისება ანტიკური ხუროთმოძღვრების ფორმებთან მიბრუნება იყო, როგორც ჰარმონიის, უბრალოების, სიმკაცრის, ლოგიკური სიმარტივისა და მონუმენტალობის ეტალონისკენ. კლასიციზმის არქიტექტურისთვის ზოგადად დამახასიათებელია დაგეგმვისა და ფორმის უნიფორმულობა. მის საფუძველს ანტიკურობასთან მიახლოებული ფორმებისა და პროპორციების ორდერი, თავშეკავებული დეკორაციული გაფორმება და რეგულარული სისტემა წარმოადგენდა.
რესურსები ინტერნეტში
კატეგორია:მხატვრული მიმდინარეობები კატეგორია:ლიტერატურული მიმდინარეობები
გიორგი სურმავა
გიორგი გივის ძე სურმავა (დ. 16 მაისი, 1958) — ქართველი სამხედრო პირი, ბრიგადის გენერალი (2014).
დაამთავრა თბილისის სახელმწიფო უნივერსიტეტის ფიზიკის ფაკულტეტი (1980). 1992 წლიდან იყო საქართველოს შეიარაღებულ ძალებში. მონაწილეობდა აფხაზეთის კონფლიქტში (1992-1993) და რუსეთ-საქართველოს ომში (2008). სხვადასხვა დროს მსახურობდა დაზვერვის ოფიცერად გენერალური შტაბის, სახმელეთო ჯარების, სამხედრო დაზვერვის დეპარტამენტის სტრუქტურებში. 2012-2016 წლებში იყო გაერთიანებული შტაბის J-3 ოპერატიული დაგეგმვის დეპარტამენტის უფროსი, 2016 წელს — საქართველოს შეიარაღებული ძალების გენერალური შტაბის უფროსის მოადგილე. დაჯილდოებულია მედლით „საბრძოლო დამსახურებისათვის“, მედლით „გენერალი მაზნიაშვილი“, ასევე უწყებრივი მედლებით.
რესურსები ინტერნეტში
კატეგორია:დაბადებული 16 მაისი კატეგორია:დაბადებული 1958 კატეგორია:ქართველი გენერლები კატეგორია:აფხაზეთის ომის მონაწილეები
ელენე ჩერქეზიშვილი
ელენე ჩერქეზიშვილი (დ. 5 ნოემბერი, 1884, სოფ. თოხლიაური, საგარეჯოს რაიონი, რუსეთის იმპერია — გ. 1950-იანი წლები, პარიზი, საფრანგეთი), აგრეთვე ცნობილია როგორც ელი ჩეროვა — ქართველი მოცეკვავე, საზღვარგარეთ მოღვაწე პირველი ქართველი პროფესიონალი მოცეკვავე.
ადრეული ცხოვრება
დაიბადა საგარეჯოს რაიონის სოფელ თოხლიაურში, სამსახურიდან გადამდგარი პორუჩიკის ნიკოლოზ ჩერქეზიშვილის ოჯახში.
6 წლისაც არ იყო მამა რომ გარდაეცვალა. 1905 წელს, 38 წლის ასაკში დედაც გარდაიცვალა. მალევე ელენემ კახეთი დატოვა და უმცროს ძმასთან, გოგისთან ერთად თბილისში გადავიდა საცხოვრებლად. დედათა ინსტიტუტდამთავრებული ელენე ლისენკოს პანსიონში მოეწყო აღმზრდელად. შემდეგ მუშაობდა ქალაქის მმართველობის კანცელარიაში.
სოციალისტური იდეებით გატაცებულმა ელენეს ძმამ, გოგიმ, მატერიალური გაჭირვების მიუხედავად მათი მიწები გლეხებს უსასყიდლოდ გადასცა. მისი საქციელით შეშფოთებულმა მემამულეებმა თოხლიაურში ეგზეკუცია ჩააყენეს. ამ ამბით შეწუხებულმა გლეხებმა, ჩუქების ნაცვლად და-ძმას მიწების მიყიდვა სთხოვეს. აღებული მცირე თანხა გოგის გიმნაზიისა და უნივერსიტეტის დამთავრებაში დაეხმარა, ხოლო ელენეს მომავალი კარიერისთვის წაადგა.
მოღვაწეობა
220პქ|მინი|მარცხნივ|ელენე ჩერქეზიშვილის კოსტიუმი, [[საქართველოს ხელოვნების სასახლე – კულტურის ისტორიის მუზეუმი|კულტურის ისტორიის მუზეუმი]] მასზე დიდი გავლენა მოახდინა 1906 წლის 12 ოქტომბერს მშობლიურ სცენაზე ვანო სარაჯიშვილის დებიუტმა, რამაც ბიძგი მისცა მას, სერიოზულად ეფიქრა თეატრში მოღვაწეობაზე. იგი ბავშვობიდან მონაწილეობდა საქველმოქმედო დრამატულ სპექტაკლებში. სწორედ ამ პერიოდში თბილისში ჩამოვიდა ბალერინა აისედორა დანკანი, რომელმაც დიდი გავლენა მოახდინა მასზე. დაგროვილი მცირე თანხით 1909 წელს მოსკოვში გაემგზავრა, კნიპერ–რაბენეკის პლასტიკის სკოლაში მოეწყო, სადაც ორიგინალური ცეკვის წყალობით პედაგოგთა ყურადღება მიიპყრო. ორი წლის შემდეგ ამ სკოლის აღზრდილმა ელენე მარიშევამ ჩამოაყალიბა ანტიკური საგუნდო ცეკვის დასი. ელენე ჩერქეზიშვილმა ამ დასთან ერთად საგასტროლოდ იმოგზაურა რუსეთის იმპერიის მთელ ტერიტორიაზე. 1911 წლის მაისში თბილისსაც ეწვია. კონცერტის დასრულების შემდეგ გაზეთი „თემი“ წერდა: